รัฐบาลไทย-ข่าวทำเนียบรัฐบาล-กระทรวงเกษตรฯ ประชุมประเด็นการตรวจราชการตามแผนการตรวจราชการ
วันพฤหัสบดีที่ 1 ธันวาคม 2565
กระทรวงเกษตรฯ ประชุมประเด็นการตรวจราชการตามแผนการตรวจราชการ
กระทรวงเกษตรฯ ประชุมประเด็นการตรวจราชการตามแผนการตรวจราชการและการขับเคลื่อนแบบบูรณาการในระดับพื้นที่ของผู้ตรวจราชการกระทรวงเกษตรฯ ประจําปีงบประมาณ 2566
นายพีรพันธ์ คอทอง ผู้ตรวจราชการกระทรวงเกษตรและสหกรณ์ เป็นประธานการประชุมพิจารณาร่างประเด็นการตรวจราชการตามแผนการตรวจราชการและการขับเคลื่อนแบบบูรณาการในระดับพื้นที่ของผู้ตรวจราชการกระทรวงเกษตรและสหกรณ์ ประจําปีงบประมาณ พ.ศ. 2566 โดยมี พันจ่าเอก ประเสริฐ มาลัย ผู้ตรวจราชการกระทรวงเกษตรและสหกรณ์ นายขจร เราประเสริฐ ผู้ตรวจราชการกระทรวงเกษตรและสหกรณ์ นายอานนท์ นนทรีย์ ผู้อํานวยการสํานักตรวจราชการ ผู้ตรวจราชการกรม ผู้แทนจากหน่วยงานในสังกัดกระทรวงเกษตรและสหกรณ์เข้าร่วม ณ ห้องประชุมกระทรวงเกษตรฯ (134 - 135) และผ่านระบบประชุมออนไลน์ Zoom Cloud Meeting
สําหรับประเด็นการตรวจราชการตามแผนการตรวจราชการและการขับเคลื่อนแบบบูรณาการ ในระดับพื้นที่ของผู้ตรวจราชการกระทรวงเกษตรและสหกรณ์ ประจําปีงบประมาณ พ.ศ. 2566 ซึ่งมีความเชื่อมโยงกับยุทธศาสตร์ชาติ แผนแม่บทภายใต้ยุทธศาสตร์ชาติ และโครงการสําคัญของกระทรวงเกษตรและสหกรณ์ โดยมีประเด็นดังนี้ 1) การบริหารจัดการน้ําทั้งระบบ จํานวน 4 โครงการ ได้แก่ โครงการจัดหาแหล่งน้ําและเพิ่มพื้นที่ชลประทานโครงการก่อสร้างขุดเจาะบ่อบาดาลเพื่อการเกษตร โครงการก่อสร้างแหล่งน้ําในไร่นานอกเขตชลประทาน โครงการส่งเสริมการเพิ่มประสิทธิภาพระดับการใช้น้ําไร่นา 2) การผลิตพันธุ์พืชพันธุ์สัตว์ได้มาตรฐานให้เพียงพอโครงการเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชน 3) การป้องกันโรคระบาดทั้งในพืชและสัตว์โครงการเฝ้าระวัง ป้องกัน ควบคุมโรค และเชื้อดื้อยาในสัตว์น้ําและผลิตภัณฑ์4) การลดต้นทุนการผลิตโครงการระบบส่งเสริมเกษตรแบบแปลงใหญ่5) การส่งเสริมอาชีพด้านพืช ประมง และปศุสัตว์ จํานวน 2 โครงการ ได้แก่ โครงการพัฒนาเกษตรกรรมยั่งยืน และโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง6) คุณภาพและมาตรฐานในการรับรองสินค้าเกษตร จํานวน 2 โครงการ ได้แก่ โครงการพัฒนาเกษตรกรรมยั่งยืน (ส่งเสริมเกษตรอินทรีย์) และโครงการยกระดับคุณภาพมาตรฐานสินค้าเกษตร (ส่งเสริมเกษตร GAP)7) การพัฒนาช่องทางการตลาด จํานวน 3 โครงการ ได้แก่ โครงการส่งเสริมและพัฒนาสินค้าเกษตรอัตลักษณ์พื้นถิ่นโครงการส่งเสริมและพัฒนาวิสาหกิจชุมชนโครงการพัฒนาศักยภาพการดําเนินธุรกิจของสหกรณ์ กลุ่มเกษตรกร และธุรกิจชุมชน8) การพัฒนาเกษตรกรเข้าสู่ Smart farmerโครงการพัฒนาเกษตรกรปราดเปรื่อง (Smart Farmer)9) การขับเคลื่อนศูนย์เทคโนโลยีเกษตรและนวัตกรรม (Agritech and Innovation Center : AIC)และ 10) ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)
ทั้งนี้ กรอบแนวคิดและหลักการตรวจราชการฯ ประกอบด้วย 1. วิเคราะห์สินค้าเกษตรที่สําคัญ เพื่อทราบและเข้าใจสถานการณ์การผลิต การตลาด 2. ตรวจสอบประสิทธิภาพกระบวนการปฏิบัติงานของหน่วยงานหลักและสนับสนุน เพื่อสร้างความเชื่อมั่นว่าจะนําไปสู่การบรรลุเป้าหมาย3. ตรวจสอบการบังคับใช้กฎหมาย ระเบียบ เพื่อสร้างความเชื่อมั่นนําไปสู่การกํากับดูแลที่ดี4. การประเมินความเสี่ยงและจัดการความเสี่ยงจากปัญหาความเดือดร้อนของเกษตรกร/ประชาชน เพื่อป้องกัน บรรเทา ลดขนาดความเสียหายของเกษตรกรและสร้างความเชื่อมั่นต่อกลไกภาครัฐ
นอกจากนี้ ที่ประชุมได้รับทราบคําสั่งกระทรวงเกษตรและสหกรณ์ลงวันที่ 10 ตุลาคม 2565เรื่อง แผนการตรวจราชการและการขับเคลื่อนแบบบูรณาการในระดับพื้นที่ของผู้ตรวจราชการกระทรวงเกษตรและสหกรณ์ประจําปีงบประมาณ พ.ศ. 2566ซึ่งได้กําหนดแผนการตรวจราชการฯ ประจําปี 2566 เพื่อให้เป็นมาตรการสําคัญในการบริหาราชการแผ่นดินที่จะทําให้การปฏิบัติราชการ เป็นไปตามภารกิจกระทรวงเกษตรและสหกรณ์ บรรลุเป้าหมาย สอดคล้องกับแผนพัฒนาเศรษฐกิจและสังคมแห่งชาติ นโยบายรัฐบาล ยุทธศาสตร์กระทรวง ยุทธศาสตร์การจัดสรรงบประมาณ สามารถแก้ไขปัญหา อุปสรรค ก่อให้เกิดประโยชน์ต่อทางราชการและประชาชน โดยมุ่งเน้นขับเคลื่อนตามนโยบายสําคัญกระทรวงเกษตรฯรวมทั้งในเรื่องของการผลิตปุ๋ยอินทรีย์คุณภาพสูง และปุ๋ยชีวภาพ ทดแทนปุ๋ยเคมี การผลิตอาหารสัตว์และอาหารสัตว์น้ําทีมีคุณภาพและราคาถูก ตลอดจนโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูงและยังประชุมรับทราบคําสั่งกระทรวงเกษตรและสหกรณ์ ลงวันที่ 19 ตุลาคม 2565เรื่อง ติดตามเร่งรัดแก้ไขปัญหาความเดือดร้อนในพื้นที่ โดยให้มุ่งเน้นแก้ไขปัญหาในพื้นที่ที่เป็นเรื่องเฉพาะใน 8 ประเด็นหลัก ได้แก่ 1.ที่ดินทํากิน2. หนี้สินเกษตรกร 3. การชุมนุมของกลุ่มมวลชนด้านการเกษตร 4. การนําเข้าส่งออกสินค้าเกษตรทุกช่องทาง 5. ปัญหาสินค้าเกษตรล้นขาดตลาด หรือราคาตกต่ํา 6. โรคระบาดพืชและสัตว์ 7. การผลิตพันธุ์พืช พันธุ์สัตว์ได้มาตรฐานให้เพียงพอ และ 8. ติดตามผลการดําเนินงานกองทุนของส่วนราชการในสังกัดกระทรวงเกษตรฯแหละหน่วยงานในสังกัด